b'\n_START_ARTICLE_\nBeniamino Cavicchioni\n_START_SECTION_\nBakgrunn\n_START_PARAGRAPH_\nBeniamino Cavicchioni studerte ved La Sapienza, der han tok doktorgrad utriusque.\n_START_SECTION_\nPrest\n_START_PARAGRAPH_\nEtter sin prestevielse den 28. desember 1859 var han professor i litteratur i Vetralla, og gikk etter tn tid tilbake til Roma for \xc3\xa5 studere videre der. Han ble inntarr i arbeidsrollet i Konsilskongregasjonen i 1872. I 1875 ble han minutant i Congregatio de Propaganda Fide, med ansvar for USA. Fra 1883 var han defensor vinculi i Konsilskongregasjonen.\n_START_SECTION_\nBiskop\n_START_PARAGRAPH_\nPaven utnevnte ham den 21. mars 1884 til apostolisk delegat i Ecuador, Peru og Bolivia og til titularerkebiskop av Amida. Bispevielsen ble foretatt av kardinalprefekten for den apostoliske signatur, Luigi Serafini, den 27. april samme \xc3\xa5r i kirken Santa Maria Assunta p\xc3\xa5 North Americal Colleges omr\xc3\xa5de; medkonsekratorer var Mario Mocenni, sostituto i Statssekretariatet, og Domenico Maria Jacobini, sekret\xc3\xa6r i Congregatio de Propaganda Fide. Den 4. juli 1885 ble kan kanoniker i Lateranbasilikaen og fikk den 11. januar 1894 titul\xc3\xa6rerkebisped\xc3\xb8mmet |Nazianzus. Han var prosekre\xc3\xa6r for Konzilskongregasjonen fra 22. oktober 1895 og avanderte den 11. januar 1900 til kongregasjonens sekret\xc3\xa6r.\n_START_SECTION_\nKaqrdinal\n_START_PARAGRAPH_\nHan ble kreert til kardinal 22. juni 1903 av pave Leo XIII, noen uker f\xc3\xb8r pavens d\xc3\xb8d. Han deltok p\xc3\xa5 konklavet 1903 som valgte pave Pius X. Cavicchionis deltakelse p\xc3\xa5 pavavalget var ikke helt uomstridt, for han var bare kardinal p\xc3\xa5 papirer og hadde verken mottatt den r\xc3\xb8de biretta eller kardinalsringen. Disse kardinalsstandens insignier fikk han (og de seks andre som den avd\xc3\xb8de pave hadde utnevnt kort f\xc3\xb8r sin d\xc3\xb8d) s\xc3\xa5 den 12. november 1903 overrakt av Pius X._NEWLINE_Den 11. mars 1910 ble han kardinalprefekt for Studiekongregasjonen._NEWLINE_Han ble gravlagt p\xc3\xa5 Campo Verano.'